Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 1.10. A helyi önkormányzatokról szóló 1990. évi LXV. törvényt (Ötv.) kell-e alkalmazni a kisebbségi önkormányzatoknak?
Paragraph Index: 352

5. Személyiségi jogi per is indítható. Az alapkérdés tehát az, hogy a közoktatás szervezésében, irányításában, mûködtetésében, feladatainak végrehajtásában „közremûködõnek” minõsül-e a gyakorlati képzést folytató gazdálkodó szervezet is.49 Álláspontunk szerint, amit a Kotv. idézett általános alapelvére alapozunk, igen: gazdálkodó szervezet jogsértése esetén fõszabályként az 1-es és az 5-ös pontban leírt jogérvényesítési út áll a tanuló elõtt. A tanuló a személyiségi jogi perben kártérítési igényt is érvényesíthet, mert a Kotv. 77. § (3) bekezdése kimondja, hogy a gyakorlati képzés szervezõje a tanulónak gyakorlati képzéssel összefüggésben okozott kárért vétkességére tekintet nélkül, teljes mértékben felel. A tanuló ugyanerre a törvényhelyre hivatkozással munkaügyi jogvitát is kezdeményezhet. Látszólag más a helyzet azonban akkor, ha a szakközépiskola, illetve a szakiskola tanulója tanulószerzõdést kötött, mert akkor a kártérítési felelõsség körében az Szt. rendelkezéseit kell alkalmazni. (Az Szt. továbbutal a munkajogi kártérítési felelõsségi szabályokra, azok pedig egyrészt csak a vagyoni kár vonatkozásában tartalmaznak objektív kártérítési elõírásokat, a személyiségben okozott nemvagyoni kár vonatkozásában nem, másrészt a vétkességre való tekintet nélküli kárviselési szabály nem terjed ki a legfeljebb tíz fõfoglalkozású munkavállalót foglalkoztató magánszemély munkáltató esetére.) Látszólagos az eltérés, mert a Kotv. elõírja azt is, hogy a tanulószerzõdés megkötésekor, módosításakor, továbbá a gyakorlati képzés során tilos a hátrányos megkülönböztetés, illetve azt, hogy a hátrányos megkülönböztetés tilalmára, következményeinek orvoslására a közoktatási törvény elõírásait kell alkalmazni. 2.4. Mikor minõsül egy általános iskola kisebbségi intézménynek? Kisebbségi intézmény a közoktatási törvény alkalmazásában [121. § (1) 6. pont] az a közoktatási intézmény, amely három együttes feltételnek megfelel:

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes